Mit csináltak a magyar startupok Torontóban?

Egy delegáció tagjának lenni. Ez önmagában igencsak magasztosan hangzik, de amint tele lesz élettel, élményekkel és kiderül, hogy a delegáció embereket és célokat jelent - egy csapásra vagány és izgalmas ígéretté válik. A csapatot pedig tíz gondosan kiválogatott és felkészített hazai startup vállalkozás alkotta, így az ígéret beváltotta a hozzá fűzött elképzeléseket. Most egy kanadai hét után sikerélményekkel, szakmai feltöltődéssel és rengeteg inspirációval a poggyászunkban tértünk haza. De hogy is volt ez?